ગુજરાત પવિત્ર યાત્રાધામ વિકાસ બોર્ડના પૂર્વ ઉપાધ્યક્ષ અને મોરબી જિલ્લા જળસંચય અભિયાનના સભ્યશ્રી રાજુભાઇ ધ્રુવે જણાવ્યું હતું કે મુખ્યમંત્રીશ્રી વિજયભાઇ રૂપાણીએ અછત જેવી પરિસ્થિતમાં જળ સ્ત્રોતો ખાલી હતા એવા સમયે સમયસર આ જળસંચય અભિયાનનો પ્રારંભ કરાવ્યો જે ગુજરાતના અને ખેડુતોના વિકાસ માટે ધણુ લાભકારક બની રહેશે.આ કામોથી જળાશયોની પાણી સંગ્રહ શકિત ધણી વધી જશે. ઉંડા ગયેલા પાણીના તળ ઉપર આવશે. સરકારે શરૂ કરેલ અભિયાનમાં સમગ્ર લોકો અને સંસ્થાઓ જોડાતા આ અભિયાન જન અભિયાન બની ગયુ છે.